मख’नो नांगोनदि आसाम बिसाइख’थिखौ मोनथाम खोलोबाव खुंफुंनाइ जादोंमोन । गिबि खोलोम हिसाबै 26 मार्च, नैथि खोलोब 1 एप्रिल आरो थामथि खोलोबखौ 6 एप्रिलाव खुंफुंनाइ जायो । फारसेथिं केरेला, तामिलनाडु आरो पन्डुचेरि  रायजोनि बिसाइख’थिखौ 6 एप्रिल खालाराव सानसेआवनो खुंफुंनाइ जायो । लोगोसेनो  सोनाब बंगनि बिसाइख’थिखौ गासै मोन 8 खोलोबाव खुंफुंनाइ जायो । गिबि खोलोब हिसाबै 27 मार्च , नैथि खोलोब 1 एप्रिल, थामथि खोलोब 2 एप्रिल, ब्रैथि खोलोब 10 एप्रिल, बाथि खोलोब 17 एप्रिल, दथि खोलोब 22 एप्रिल, स्निथि खोलोब 26 एप्रिल आरो दाइथि खोलोब हिसाबै 29 एप्रिलाव खुंफुंनाइ जागोन ।